
Narva Linnavolikogu 28.11.2001 otsuse nr 384/49
kehtetuks tunnistamine (Puškini 20 elamu mitteeluruumi osas)
1. Asjaolud ja menetluse käik

Narva Linnavalitsuse 08.08.2001 korralduse nr 1364-k alusel sõlmiti OÜ-ga Invest Kinnisvarabüroo 17.09.2001 pikaajaline rendileping nr 2/584-d (tähtajaga 31.08.2016) Narvas Puškini 20 elamus asuva mitteeluruumi M1, pindalaga 51,5 m2, kasutamiseks. Antud mitteeluruum anti osaühingule kasutusse enampakkumist korraldamata Kosmonaudi 4 ühiselamus renditud ruumide asemel, mille remondiks OÜ Invest Kinnisvarabüroo kulutas märkimisväärsed vahendid ja mis tuli vabastada seoses ühiselamu võõrandamise ettevalmistamisega. 

OÜ Invest Kinnisvarabüroo taotles Narvas aadressil Puškini 20 renditud mitteeluruumi  tunnistamist erastamisele mittekuuluvaks. Narva Linnavolikogu 28.11.2001 otsusega nr 384/49 tunnistati Narvas Puškini 20 elamus asuv mitteeluruum M1, pindalaga 51,5 m2, erastamisele mittekuuluvaks. 

OÜ Invest Kinnisvarabüroo teatas 10.05.2007 kirjas eelnimetatud mitteeluruumi vabastamisest ning rendilepingu nr 2/584-d lõpetamisest. Narvas Puškini 20 elamus asuva mitteeluruumi edasist kasutamist arutati Narva Linnavalitsuse linnavarakomisjoni 13.06.2007 istungil (protokoll nr 7). Komisjon tegi Linnavara- ja Majandusametile ülesandeks ette valmistada eelnimetatud mitteeluruum erastamiseks. Selleks on vaja tunnistada kehtetuks Narva Linnavolikogu 28.11.2001 otsus nr 384/49 Puškini 20 elamus asuva  mitteeluruumi osas.

2. Õiguslikud alused

Haldusmenetluse seaduse § 64 lõike 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

Haldusmenetluse seaduse § 68 lõike 2 kohaselt Haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

Haldusmenetluse seaduse § 70 lõike 1 kohaselt kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Otsus

Tunnistada kehtetuks Narva Linnavolikogu 28.11.2001 otsus nr 384/49 „Elamutes Narva Kreenholmi tn 10 ja Puškini tn 20 asuvate mitteeluruumide erastamisele mittekuuluvaks tunnistamine” Narvas Puškini 20 elamus asuva mitteeluruumi M1, pindalaga 51,5m2, osas.

4. Otsuse vaidlustamine

Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

5. Rakendussätted

Otsus jõustub seaduses sätestatud korras.

Mihhail Stalnuhhin

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist Narva Linnavolikogu 28.11.2001 otsuse nr 384/49 kehtetuks tunnistamiseks (Puškini 20 elamu mitteeluruumi osas) vastavalt lisatud Narva Linnavolikogu otsuse eelnõule. 
2. Volitada Narva Linnavalitsuse Linnavara- ja Majandusameti direktori kt Arkadi Nikolajevi´t antud küsimust ette kandma Narva Linnavolikogu istungil.

